kalixlouiis/myanmar-wikipedia-corpus huggingface dataset:
နောက်ဖြစ်နိုင်ခြေတစ်ခုမှာ ယဇ်ပုရောဟိတ်အဗျာသာဖြစ်နိုင်သည်။
သူသည် ဒါဝိဒ်နှင့် နီးနီးကပ်ကပ် နေခဲ့သောကြောင့် နှံ့စပ်ရင်းနှီးစွာ ရေးသားနိုင်ပေမည်။
ဒါဝိဒ်နှင့် အတူပြေးလွှား ပုန်းအောင်းလျက် ဘဝတစ်သက် ဆိုးတူကောင်းဘက် နေခဲ့သူဖြစ်သည်။
အချိန်ကာလ တိတိကျကျ ဖော်ပြရန် အခက်အခဲရှိသည်။
အစောဆုံးကာလ ဘီစီ ၁၀၀၀ ဖြစ်မည်။
အကိုးအကား အထောက်အထား ခိုင်လုံစွာ မရှိသော်လည်း ဣသရေလတို့ ဖမ်းဆီးကျွန်ပြုခံရသည့် ဘီစီ ၇၇၂ ထက်စောသည်။
အချို့က ဣသရေလနှင့် ယုဒဟူသော ဝေါဟာရသည် ဘီစီ ၉၃၀ နောက်ပိုင်းမှ ပေါ်ပေါက်လာသညဟု ထောက်ပြကြရာ သက်ဦးဆံပိုင်စနစ် (၂)ပိုင်း ခွဲခြားခြင်းဖြစ်သည်။
ထိုအယူအဆသည် နိုင်ငံရေးသမိုင်းကြောင်းအရ ဝိဝါဒကွဲပြားခြင်းဖြစ်၍ အမေရိကန် သမိုင်းမှာလည်း “Yankee” နှင့် “Southrons” ဟူ၍ ၁၈၆၁ ခုနှစ်ထိ သုံးစွဲခဲ့ကြသည်။
နော်ကခံသမိုင်းနှင့်ရည်ရွယ်ချက် ဓမ္မရာဇဝင် ပဌမစောင်နှင့် ဒုတိယစောင်သည် ဘုရားသခင်နှင့် ဣသရေလလူတို့ ဘီစီ ၁၂ရာစုမှ ၁၀ရာစုနှစ် အစောပိုင်းကာလထိ ဆက်ဆံကြပုံဖြစ်သည်။
ပရောဖက်နှင့်တရားသူကြီးရှမွေလ၊ ပြည်သူမုန်းသော ရှောလုဘုရင်၊ သိုးထိန်းနှင့် ဘုရင်ဒါဝိဒ်မင်းတို့သည် အဓိကဇာတ်ကောင်များဖြစ်သည်။
ရှမွေလသည် တရားသူကြီးခေတ် နိဂုံးချုပ်သူနှင့် ဘုရင်ခေတ်စတင် ဆက်စပ်ပေးရန် ဘုရားသခင်က စီရင်ခွဲခန့်သူဖြစ်သည်။
ယဇ်ပုရောဟိတ်တို့၏ အားနည်းချက် (ဧလိနှင့်သားများ)များကို တွေ့မြင်ခဲ့ပြီး ယဇ်ပုရောဟိတ်ဘဝ ဆိုသည်မှာ ဟူ၍ သင်ခန်းစာပေးခဲ့သည်။
ကိုယ်တိုင်မှာ ဣသရေလနောက်ဆုံးတရားသူကြီး ဖြစ်သည်။
ပရောဖက်အစောဆုံး (ကျမ်းစာက သူ့ကို ပထမဦးဆုံး ပရောဖက်ဟု မပြောပါ က ၂၀:၇) နှင့် ဣသရေလတို့၏ ပထမဦးဆုံးသော ဘုရင်ကို ဘိသိက်ပေးသူဖြစ်သည်။
လေဝိအမျိုးမဟုတ်၊ အာရုန်မိသားစုဝင် မဟုတ်သော်လည်း ယဇ်ပုရောဟိတ် အမှုအရာထမ်းဆောင်သည်။
ဘုရားသခင်ထံ ခစားဝင်သည်။
အဘယ်ကြောင့်ဆိုသော် ထိုခေတ်ကာလ ယဇ်ပုရောဟိတ်ဧလိသည် မစင်ကြယ်၊ နာခံခြင်းမရှိသဖြင့် စိတ်နှလုံးဖြူစင်၍ ဆက်ကပ် ကိုးကွယ်စိတ် ရှိသော ရှမွေလက ဝင်ရောက်နေရာယူခြင်း ဖြစ်သည်။
ရှမွေလ၏ အဓက လုပ်ဆောင်ျက်မှာ ဣသရေလတို့၏ ဘုရင်မင်း အစစ်အမှန်သည် ဘုရားသခင်ဖြစ်ကြောင်း သိစေခြင်းနှင့် ဣသရေလလူတို့၏ တောင့်တချက်အရ ဘုရားသခင်ကိုယ်စား မြေကြီးဘုရင်ရှောလု၊ ဒါဝိဒ်တို့ကို ဘိသိက်ပေးခြင်းဖြစ်သည်။
ဓမ္မရာဇဝင်ကျမ်းနှ၍့် ပတ်သက်၍ Eugene Merrill က ဤသို့ဆိုသည်။
ဒါဝိဒ်၏နန်းတော်တွင် သူ၏မြေးတော်ယေရှုခရစ်တော် လူ့ဇာတိခံယူပေါက်ဖွားလာသည်။
ယေရှုခရစ်တော်၏ ဘုရင်မင်းမြတ်လက္ခဏာသည် ပြည့်စုံပါပေသည်။
လူ့လောကတွင် အသက်တော်ထင်ရှားနေစဉ် တိုင်းသူပြည်သား လူအများ၏ အကျိုးစီးပွားကို မနားမနေ ထမ်းရွက်သည်သာမက၊ ထိုအပြစ်သားများအစား အသေခံခြင်း ရှင်ပြန်ထမြောက်ခြင်းဖြင့် ယုံကြည်သူတိုင်းအား အထင်အရှားမင်းမူနေပါသည် (၂ရာ ၇:၁၂-၁၆၊ ဆာ ၈၉:၃၆-၃၇၊ ဟေရှာ ၉:၇။
၂ ပါဝင်သောအချက်များ ၁။
ရှောလုအား ဘိသိက်ပေးချိန်ထိ ရှမွေလ၏အမှုအရာ (အခန်း ၁–၉) (က) ရှမွေလမွေးဖွားခြင်းနှင့် ကလေးသူငယ်ဘဝ (အခန်း ၁) (ခ) ဟန္န၏သီချင်း (၂:၁-၁၀) (ဂ) ဧလိနှင့်သားဆိုးများ (၂:၁၁-၃၆) (ဃ) ရှမွေလအား ဘုရားခေါ်ခြင်း (အခန်း ၃) (င) ဘုရားသခင်၏ ပဋိညာဉ်သေတ္တာ (အခန်း ၄-၇) (၁) ပဋိညာဉ်သေတ္တာဆုံးရှုံးခြင်း (အခန်း ၄) (၂) ပဋိညာဉ်သေတ္တာတန်ခိုး (အခန်း ၅) (၃) ပဋိညာဉ်သေတ္တာပြန်လည်ရရှိခြင်း (အခန်း ၆၊၇) (စ) ရှင်ဘုရင်လိုအပ်ခြင်းနှင့် ရွေးချယ်ခြင်း (အခန်း ၈၊၉) ၂။
ရှောလုအုပ်စိုးမင်းမူခြင်း (အခန်း ၁၀–၁၅) (က) ဆီလူခြင်းနှင့်အတည်ပြုခြင်း (အခန်း ၁၀-၁၁) (ခ) ပြည်သူများအပြစ်စွဲချက် (အခန်း ၁၂) (ဂ) မနာခံခြင်းနှင့် ငြင်းဆန်ခြင်း (အခန်း ၁၃-၁၅) (၁) ရှောလု၏ ယဇ်ပူဇော်ခြင်းအပြစ်ဒုစရိုက် (အခန်း ၁၃) (၂) ရှောလု၏ အလျင်လိုကတိ (အခန်း ၁၄) (၃) နာခ့မှုလုံးဝပျက်ကွက်ခြင်း (အခန်း ၁၄) ၃။
ရှောလုမသေမီစပ်ကြား ဒါဝိဒ်ဘဝ (အခန်း ၁၆–၃၀) (က) ရှမွေလက ဆီလူးဘိသိက်ပေးခြင်း (၁၆:၁­-၁၃) (ခ) ရှောလုထံတွင်လုပ်ဆောင်ခြင်း (၁၆:၁၄-၂၃) (ဂ) ဂေါလျက်အား အနိုင်ယူခြင်း (အခန်း ၁၇) (ဃ) မိခါလနှင့်လက်ထပ်ခြင်း (အခန်း၁၈) (င) ရှောလုထံမှ ထွက်ပြေးတိမ်းရှောင်ခြင်း (အခန်း ၁၉-၂၆) (၁) ယောနသန်၏ သံယောဇဉ်သစ္စာ (အခန်း ၁၉-၂၆) (၂) ​အဟိမလက်ကသနားခြင်း (အခန်း ၂၁) (၃) ဒါဝိဒ်လွတ်မြောက်သွားသဖြင့် ရှောလုက ယဇ်ပုရောဟိတ်များသတ်ဖြတ်ခြင်း (အခန်း၂၂) (၄) ကိလသားတို့ သစ္စာဖောက်ခြင်း (အခန်း ၂၃) (၅) ရှောလုအား လွတ်ငြိမ်းချမ်းသာပေးလိုက်ခြင်း (အခန်း ၂၄) (၆) နာဗလ၏ မိုက်ရိုင်းမှု (အခန်း ၂၅) (၇) ရှောလုအား ဒုတိယအကြိမ် လွတ်ငြိမ်းချမ်းသာခွင့်ပေးခြင်း (အခတန်း ၂၆) (စ) ဖိလိတ္တိပြည်၌ နေထိုင်ခြင်း (အခန်း ၂၇-၃၀) (၁) ဇိကလတ်မြို့ကတောင်းဆိုခြင်း (အခန်း ၂၇) (၂) ရှောလုကံကကြမ္မာငင်မည့်အတိတ်နိမိတ် (အခန်း ၂၈) (၃) အာခတ်မင်းက ဒါဝိဒ်စေလွှတ်ခြင်း (အခန်း ၂၉) (၄) အမာလက်တို့အား အနိုင်ယူခြင်း (အခန်း ၃၁) ၄။
ရှောလုသေခြင်း (အခန်း ၃၁) TAGS: ဓမ္မရာဇဝင်ပဋ္ဌမစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
ဒါဝိဒ်သည် ဤကျမ်းစောင်၏ အဓိကဇာတ်ကောင်ဖြစ်သည်။
အလင်းထဲတွင် လျှောက်လှမ်းပုံသည် မေရှိယဘုရင်ကို ပုံဆောင်သည်။
ကျမ်းစာအစပိုင်းသည် ဒါဝိဒ်၏ ယုံကြည်ခြင်းဖြင့် အောင်မြင်ပုံနှင့် ပြဿနာ ကြုံတွေ့ပုံများဖြစ်၍ နောက်ပိုင်းသည် ချမ်းသာမှုကို မခံစားနိုင်ပုံအကြောင်း ဖြစ်သည်။
ဒါဝိဒ်ဘုန်းတန်ခိုးထွန်းတောက်လာခြင်း (အခန်း ၁–၁၀) (က) ရှောလုနှင့် ယောနသန်အတွက် ငိုကြွေးမြည်တမ်းခြင်း (အခန်း ၁) (ခ) ယုဒဘုရင်ဖြစ် နန်းတက်ခြင်း (၂ : ၁-၇) (ဂ) ရှောလုအိမ်နှင့် သဘောထားကွဲလွဲမှု (၂ :၈- ၄:၁၂) (ဃ) ဣသရေလ တစ်မျိုးသားလုံး ဘုရင်အဖြစ်နန်းတက်ခြင်း (အခန်း ၅) (င) ယေရုရှလင်သို့ ပဋိညာဉ်သေတ္တာဆောင်ယူခြင်း (အခန်း ၆) (စ) ဘုရားသခင်နှင့် ဒါဝိဒ်အကြား ပဋိညာဉ် (အခန်း ရ) (ဆ) ဣသရေလရန်သူများအား ကျေးဇူးပြုခြင်း (အခန်း ၉) (ဇ) မေဖိဗောရှက်အား ကျေးဇူးပြုခြင်း (အခန်း ၁၀) (ဈ) အခြားအောင်မြင်မှုများ (အခန်း ၁၁၊၁၂) ၂။
ဒါဝိဒ်ကျဆုံးခြင်း (က) ဗေသရှေဘနှင့် ဥရိယအပေါ် ရာဇဝတ်မှုကျူးလွန်ခြင်း (အခန်း ၁၁) (ခ) ဘုရားသခင်ထံ ဝန်ချတောင်းပန်ခြင်း (အခန်း ၁၂) ၃။
ဒါဝိဒ်၏ ဒုက္ခများ (အခန်း ၁၃–၂၀) (က) အာမနုန်က တာမာအား လင်မယားပြုကျင့်ခြင်း (၁၃:၁-၁၉) (ခ) အဗရှလုံက အာမနုန်အား လက်စားချေပြီး ထွက်ပြေးခြင်း (၁၃:၂၀-၃၉) (ဂ) အဗရှလုံ ယေရုရှလင်သို့ ပြန်လာခြင်း (အခန်း ၁၄) (ဃ) အဗရှလုံ ပုန်ကန်ခြင်းနှင့် ဒါဝိဒ်ပုန်းရှောင်ခြင်း (၁၅:၁-၁၈) (င) မိတ်ဆွေလား ရန်သူလား (၁၅:၁၉ – ၁၆:၁၄) (စ) အဗရှလုံ၏ အတိုင်ပင်ခံများ (၁၆:၁၅ – ၁၇:၂၃) (ဆ) အဗရှလုံ သေ၍ဒါဝိဒ်ငိုခြင်း (၁၇:၂၄- ၁၉:၈) (ဇ) ဒါဝိဒ်ပြည်တော်ပြန်ဝင်ခြင်း (၁၉:၉ – ၄၃) (ဈ) ရှေဘပုန်ကန်ခြင်း နှင့် သေခြင်း (အခန်း ၂၀) ၄။
နောက်ဆက်တွဲ (က) အစာရေစာငတ်မွတ်ခေါင်းပါးခြင်းဘေးဒဏ် (အခန်း ၂၁) (ခ) ဒါဝိဒ်၏ ဆာလံချီးမွမ်းသီချင်း (အခန်း ၂၂) (ဂ) ဒါဝိဒ် ညာလက်ရုံးမှူး (အခန်း ၂၄) (ဃ) ဒါဝိဒ် သန်းခေါင်စာရင်းကောက်ခြင်း (အခန်း ၂၄) TAGS: ဓမ္မရာဇဝင်ဒုတိယစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
ဒါဝိဒ်မင်းနှောင်းပိုင်း အချိန်မှစ၍ အာခဇိမင်းလက်ထက်အထိ ဣသရေလလူမျိုးတို့၏ သမိုင်းမှတ်တမ်း ဖြစ်သည်။
ရှောလမုန်မင်းလက်ထက်သည်ကား ဣသရေလတို့ ဘုန်းမီးနေလ မွန်းတည့်ချိန်ဖြစ်၍ ခရစ်တော်၏ အနှစ်တစ်ထောင် နိုင်ငံတော်ကို ပုံဆောင်သည်။
စံတော်မီဝိသေသလက္ခဏာ ဓမ္မရာဇဝင်ကျမ်း ၃ နှင့် ၄ သည် စင်စစ်အားဖြင့် မူလကတစ်အုပ်တည်းဖြစ်သည်။
ရှောလမုန်မင်းမှ ဗာဗုလုန်သို့ ဖမ်းဆီးခေါ်ဆောင်ခြင်း ခံရသည့်အချိန်ထိ နှစ်ပေါင်း (၄၀၀)ကာလ အတွင်း ဣသရေလ သမိုင်းမှတ်တမ်းဖြစ်သည်။
ရာဇဝင်ချုပ်နှစ်စောင်ကဲ့သို့ ယုဒများချည်းသာ မှတ်တမ်းတင်ခဲ့ခြင်း မဟုတ်မူဘဲ ဖောက်ပြန်ကျဆင်းသွားသော မြောက်ပိုင်း ဣသရေလ (သို့) ဧဖရိမ်မင်းဆက်များ အကြောင်းလည်း ပါရှိသည်။
သို့သော် ရာဇဝင်သမိုင်းကြောင်း သက်သက်မျှသာ မဟုတ်ပါ။
ဘုရင်တစ်ဦးစီ၏ ဝိညာဉ်ရေးရာ ဘုရားသခင်ပေါ် သစ္စာရှိခြင်း သို့မဟုတ် ရုပ်တုဆင်းတုများ နောက်လိုက်၍ ဖောက်ပြန်ခြင်း သို့မဟုတ် ဘုရားသခင် ဖက်စိတ်တစ်ဝက်၊ ရုပ်တုဖက်စိတ်တစ်ဝက် ရောစွက်ကိုးကွယ်ခြင်းကိုလည်း မှတ်တမ်းတင်ထားသည်။
ထို့ပြင် ဧလိယနှင့် သူ့အားဆက်ခံသော ဧလိရှဲတို့၏ အမှုတော်အကြောင်းကလည်း စာဖတ်သူတို့၏ စိတ်နှလုံးကို အထူးညှို့ယူဖမ်းစားပေလိမ့်မည်။
အရေးကြီးသော သင်ခန်းစာမှာ သစ္စာရှိသူများ အဖို့ ဘုရားသခင်၏ ဆုလာဘ်နှင့် ဖောက်ပြန်လွဲမှား သူများအဖို့ အပြစ်စီရင်ခြင်းဖြစ်သည်။
ဟေဇကိမင်းနှင့် ယောရှိမင်းတို့အကြောင်းတွင် ဤသင်ခန်းစာကို အထင်အရှားတွေ့မြင်နိုင်သည် (၄ရာ၊ ၁၈:၃။
၂၂:၂)။
ထို့ပြင် တိုင်းနိုင်ငံ တစ်မျိုးသားလုံးနှင့် သက်ဆိုင်သော ထင်ရှားသည့် ဖြစ်ရပ်များကိုလည်း နောက်ပိုင်း အခန်းများ၌ မှတ်တမ်းတင်ထားသည်။
ယင်းတို့မှာ မြောက်ပိုင်း ဣသရေလနိုင်ငံသားများသည် ဘီစီ-၇၂၂ တွင် ၎င်း၊ တောင်ပိုင်း ယုဒနိုင်ငံသားများသည် ဘီစီ-၅၈၆ တွင်၎င်း၊ တိုင်းတပါးသားများ၏ ဖမ်းဆီးကျွန်ပြုခေါ်ဆောင် သွားခြင်းခံရသည့် အကြောင်းများ ဖြစ်သည်။
ကျမ်းရေးသူ ဓမ္မရာဖဝင် တတိယစောင်နှင့် စတုတ္ထစောင်ကို မှတ်တမ်းတင်သူ လူသားစာရေးသူအမည်ကို မသိရပါ။
သန့်ရှင်းသော ဝိညာဉ်တော်ညွှန်ပြမှုဖြင့် မှတ်တမ်းမှတ်ရာများကို စုစည်းထားခြင်းဖြစ်သည်။
အချို့က ယဇ်ပုရောဟိတ် တစ်ဦးဖြစ်မည်ဟု ယူဆကြသည်။
ယဇ်ပုရောဟိတ်ဖြစ်ရိုးမှန်လျှင် မြောက်ပိုင်းနိုင်ငံအကြောင်း မှတ်တမ်းတင်နိုင်ဖို့ လွန်စွာခဲယဉ်းလိမ့်မည်။
ပရောဖက် တစ်ဦးဖြစ်ဖွယ်ရှိသည်။
နောက်ဆုံးစာ တည်းဖြတ်သူမှာ ယဇ်ပုရောဟိတ်မှန်လျှင် ဧဇရ၊ ပရောဖက်မှန်လျှင် ယေဇကျေလ သို့မဟုတ် ယေရမိ ဖြစ်ပေမသည်။
အချိန်ကာလ ဓမ္မရာဇတင်စတုတ္ထစောင် ဇာတ်သိမ်းကို ပြေရာပြေကြောင်းဖြင့် နိဂုံးချုပ်ထားသည်။
ဘီစီ-၅၃၆ တွင် နှစ်ပေါင်း (၃၇)နှစ်ကြာ ဖမ်းဆီးချုပ်နှောင်ထားခဲ့သည့် ယုဒမင်း ယေခေါနိအား နန်းတက်စ ဗာဗုလုန် ဘုရင် ဧဝိလမေရောဒက် က စိတ်ကောင်းဝင်၍ ချုပ်နှောင်ရာမှ ပြန်လွှတ်ခြင်းဖြစ်သည်။
သမိုင်းကြောင်းတွင် သိသာထင်ရှားသော ယုဒလူများ ပါလက်စတိုင်းသို့ စတင်ပြန်ဝင်လာကြသည့် ဘီစီ-၅၃၆ အကြားမှာမူ မှတ်တမ်းမဝင်ဘဲ ကျန်ရစ်ခဲ့သည်။
မျိုးချစ်စိတ်ဓာတ် ရှိသော ကျမ်းရေးသားသူသည် ဤကျမ်းနိဂုံးချုပ်စဉ် အဆိုပါ အဖြစ်အပျက်စတင်နေပြီဆိုလျှင် လျစ်လျူပြုခြင်း ချန်ခဲ့မည် မဟုတ်သည်မှာ သေချာပါသည်။
ထို့ကြောင့် ဤဓမ္မရာဇဝင် ၃ နှင့် ၄ ကို ဘီစီ -၅၆၀ နှင့် ၅၃၆ ကြားတွင် ရေးသားပြီးစီးခဲ့သည် ဟု ယူဆရသည်။
နောက်ခံသမိုင်းနှင့် ရည်ရွယ်ချက် ဤဓမ္မရာဇဝင်ကျမ်းနှစ်စောင်၌ ပါဝင်သော အဓိကဇာတ်ရုပ်များမှာ ရှင်ဘုရင်များနှင့် ပရောဖက်များဖြစ်သည်။
ဘုရားသခင်၏ တရားစီရင်ချက်သည် ရှင်ဘုရင်များ၏ နာခံမှုနှင့် မနာခံမှုအပေါ် မူတည်၍ တိုက်ရိုက်အကျိုးသက်ရောက် သည်။
ပရောဖက်များ၏ အမှုတော်မှာ မျက်စိလည်လမ်းပျောက်နေကြသော လူမျိုးတော်အား ယေဟောဝါဘုရားထံသို့ ပြန်လည် ခေါ်ဆောင်ခြင်းဖြစ်သည်။
J. Gibson က ဤအကြောင်းကို အောက်ပါအတိုင်း အကျဉ်းချုံးဖော်ပြခဲ့သည်။
ဓမ္မရာဇတင်တတိယနှင့် စတုတ္ထစာစောင်တို့သည် သွယ်ယှက်နေသည်။
ဣသရေလလူမျိုး ဆယ်မျိုးတို့၏ တိုင်းပြည်ကို ယေရုရှလင်၏ မြောက်ဘက်တွင် ရှိသောကြောင့် မြောက်ပိုင်းနိုင်ငံဟုလည်း ခေါ်ကြသည်။
ပထမဆုံးမင်း ယေရောဗောင်မှစ၍ နောက်ဆုံးအာရှုရိ တို့ထံ ဖမ်းဆီးခေါ်ဆောင်ခြင်းခံရသည့် အချိန်ထိ မင်းရိုးစဉ်ဆက် ဘုရားသခင်စကားကို မနာခံ၊ ရှေ့တော်တွင် မတော်မသင့် ရုပ်တုကိုးကွယ်ကြသည်။
ယေရုရှလင်ဗဟိုပြုသော ယုဒနိုင်ငံဟု ခေါ်ဝေါ်သည့် တောင်ပိုင်းနိုင်ငံမှာလည်း ဘုရားထံမှ ဝေးကွာလျက် ရှိသည်။
သို့သော် အရေအတွက်နည်းသော်လည်း ဘုရားအား ယုံကြည်ခြင်းသစ္စာမြဲမြံသည့်လူစု ရှိနေသေးသည်။
ရှောလမုန် နန်းစံချိန်ကား ယုဒတို့၏ ဘုန်းတန်ခိုး ထွန်းပသည့်အခါသမယဖြစ်၏။
ဗိမာန်တော်တည်ဆောက်ခြင်း၊ အနုမောဒနာ ပြုနိုင်ခြင်းသည် သမိုင်းမော်ကွန်း တင်သော အောင်မြင်မှုဖြစ်သကဲ့သို့ ဘုရားအမြင်မှာလည်း တင့်တယ်ခဲ့သည်။
ထိုရှောလမုန်ခေတ်သည် ဘုရားသခင်၏ စွန့်ခွါခြင်းနှင့် တရားစီရင်ခြင်းဖြင့် နိဌိတံခဲ့ခြင်းမှာ ဘုရားသခင်၏ အရေးပေးမှုနှင့် ချီးမြှောက်ပစားပေးမှုအား မထီမဲ့မြင်ပြုခြင်းအတွက် လေးလေးနက်နက် သတိပေးချက်ဖြစ်သည်။
ဘုရားရှင်ကျေးဇူးတော်နှင့် ကရုဏာတော် လျော့ပါးကုန်ခါးရခြင်းမှာ ဘာသာတရားမဲ့ခြင်းကြောင့် မဟုတ်ဘဲ၊ နှုတ်ကပတ်တော် ပစ်ပယ်မှု၊ မနာခံမှုတို့၌ နောင်တမရဘဲ၊ ခေါင်းမာစွာ စွဲမြဲနေကြ သောကြောင့်သာဖြစ်သည်။
သို့ဖြင့် ဦးစွာမြောက်ပိုင်းနိုင်ငံတော်၊ ထိုနောက် တောင်ပိုင်းနိုင်ငံတော်တို့ ပြိုလဲပျက်စီးရလေသည်။
၁ ပါဝင်သောအချက်များ ၁။
ဒါဝိဒ်၏ နောက်ဆုံးနေ့ ရက်များ (၁:၁-၂-၂:၁၁) (က) အဒေါနိယ အာဏာသိမ်းရန် ကြိုးပမ်းခြင်း (၁:၁-၃၈) (ခ) ရှောလမုန်အား ဘိသိက်ပေးခြင်း (၁:၃၉-၅၂) (ဂ) ဒါဝိဒ်က ရှောလမုန်သို့ နောက်ဆုံးမှာတမ်း (၂:၁-၁၁) ၂။
ရှောလမုန်ဘုရင်၏ ရွှေခေတ်ငွေခေတ် (၂:၁၂-၁၁:၄၃) (က) ဆန့်ကျင်ပုန်ကန်သူများကို နှိမ်နှင်းခြင်း (၂:၁၂-၄၆) (ခ) ရှောလမုန်ဘုရင် ၏ ညာဏ်ပညာ (အခန်း ၃) (ဂ) ရှောလမုန်ဘုရင်၏ မှူးကြီးမတ်ရာများ (၄:၁-၁၉) (ဃ) ရှောလမုန်ဘုရင် ခန့်ညားထယ်ဝါသမျှ (၄:၂၀-၃၄) (င) ရှောလမုန်ဘုရင်ဆောက်လုပ်သော ဗိမာန်တော် (အခန်း ၅-၇) (၁) ဟိရံမင်းနှင့် သဘောတူညီချက် (အခန်း ၅) (၂) ဗိမာန်တော် ဆောက်လုပ်ခြင်း (အခန်း ၆) (၃) အခြားအဆောက်အဦးများ ဆောက်လုပ်ခြင်း (၇:၁-၁၂) (၄) ဗိမာန်တော် မွမ်းမံခြယ်သခြင်း (၇:၁၃-၅၁) (စ) ဗိမာန်တော် အနုမောဒနာ ပြုခြင်း (အခန်း ၈) (ဆ) ရှောလမုန်မင်း ကျော်ကြားခြင်း (အခန်း ၉၊၁၀) (၁) ဘုရားသခင်ထံ ပညတ်တော် (၉:၁-၉) (၂) ဟိရံမင်းထံသို့ လက်ဆောင်ပဏ္ဏာ (၉:၁၀-၁၄) (၃) ပူဇော်သက္ကာပြုခြင်း (၉:၁၅-၂၅) (၄) ဘုရင်ရေတပ်မတော် (၉:၂၆-၂၈) (၅) ရှေဘဘုရင်မ အလည်အပတ်ကြွလာခြင်း (၁၀:၁-၁၃) (၆) ရှောလမုန်၏ စည်းစိမ်ချမ်းသာ (၁၀:၁၄-၂၉) (ဇ) ရှောလမုန်မင်း ကျဆင်းခြင်းနှင့် နတ်ရွာစံခြင်း (အခန်း ၁၁) ၃။
နိုင်ငံတော် ပြိုကွဲခြင်း (အခန်း ၁၂-၂၂) (က) ယုဒဘုရင် ရောဗောင် (၁၂:၁-၂၄) (ခ) ဣသရေလဘုရင် ယေရောဗောင် (၁၂:၂၅-၁၄:၂၀) ၁။
ယေရောဗောင်၏ မိစ္ဆာဗိမာန်တော်များ (၁၂:၂၅-၃၃) ၂။
ယေရောဗောင်နှင့် ဘုရားသခင်၏လူ (၁၃:၁-၃၂) ၃။
ယေရောဗောင်၏ မိစ္ဆာပရောဖက် အမှုအရာ (၁၃:၃၃-၃၄) ၄။
ယေရောဗောင်၏သား သေဆုံးခြင်း (၁၄:၁-၂၀) (ဂ) ယုဒဘုရင် ရောဗောင်၏ နန်းဆက် (၁၄:၂၁-၃၁) (ဃ) ယုဒဘုရင် အဘိယ (၁၅:၁-၈) (င) ယုဒဘုရင် အာသ (၁၅:၉-၂၄) (စ) ဣသရေလဘုရင် နာဒပ် (၁၅:၂၅-၂၇) (ဆ) ဣသရေလဘုရင် ဗာရှာ (၁၅:၂၈-၁၆:၇) (ဇ) ဣသရေလဘုရင် ဧလာ (၁၆:၈-၁၀) (ဈ) ဣသရေလဘုရင် ဇိမရိ (၁၆:၁၁-၂၀) (ည) ဣသရေလဘုရင် တိဗရိ (၁၆:၂၁-၂၂) (ဋ) ဣသရေလဘုရင် ဩမရိ (၁၆:၂၃-၂၈) (ဌ) ဣသရေလဘုရင် အာဟပ် နှင့် ပရောဖက်ဧလိယ (၁၆:၂၉-၂၂:၄၀) ၁။
အာဟပ်၏ အပြစ်ဒုစရိုက်များ (၁၆:၂၉-၃၄) ၂။
ဧလိယ နှင့် မိုးခေါင်ခြင်း (၁၇:၁-၇) ၃။
ဧလိယ နှင့် ဇရတ္တမုဆိုးမ (၁၇:၈-၂၄) ၄။
ဧလိယက ဗာလပရောဖက်များကို စိန်ခေါ်ခြင်း (၁၈:၁-၁၉) ၅။
ဗာလပရောဖက်မား အား အောင်နိုင်ခြင်း (၁၈:၂၀-၄၀) ၆။
မိုးရွာရန် ဧလိယ၏ဆုတောင်း (၁၈:၄၁-၄၆) ၇။
ဟောရပ်အရပ်သို့ ဧလိယပုန်းရှောင်ခြင်း (၁၉:၁-၁၈) ၈။
ဧလိယ ဧလိရှဲအား ခန့်အပ်ခြင်း (၁၉:၁၉-၂၁) ၉။
ရှုရိပြည်သားများ အပေါ် အာဟပ်မင်း ပထမကြိမ် အောင်နိုင်ခြင်း (၂၀:၁-၂၂) ၁၀။
ရှုရိပြည်သားများအပေါ် အာဟပ်မင်း ဒုတိယအကြိမ်အောင်နိုင်ခြင်း (၂၀:၃၅-၃၄) ၁၁။
အာဟပ်မင်း၏ မနာခံမှု (၂၀:၃၅-၄၃) ၁၂။
အာဟပ်မင်းက နာဗုတ်အား မတရားပြုခြင်း (အခန်း ၂၁) ၁၃။
အာဟပ်မင်း၏ နောက်ဆုံးတိုက်ပွဲ (၂၂:၁-၄၀) (ဍ) ယုဒဘုရင် ယောရှဖက် (၂၂:၄၁-၅၀) (ဎ) ဣသရေလ ဘုရင် အာခဇိ (၂၂:၅၁-၅၃) TAGS: ဓမ္မရာဇဝင်တတိယစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
ဣသရေလနှင့် ယုဒ်ရှင်ဘုရင်များ ကျဆင်းခြင်း မှတ်တမ်းဖြစ်သည်။
ကုစား၍ မရနိုင်အောင် မှောင်သထက် မှောင်သည်။
ပထတွင် ဣသရေလဆယ်မျိုးဖမ်းဆီးခေါ်ဆောင်သွားခြင်းခံရပြီး နောက်ပိုင်းတွင် ယုဒလူ နှစ်မျိုးသည်လည်း ဖမ်းဆီးခေါ်ဆောင်သွားခြင်းခံရသည်။
ပါဝင်သော အချက်များ ၁။
နိုင်ငံတော်နှစ်ပိုင်းကွဲခြင်း (၃ရာ အဆက်) (အခန်း ၁-၁၇) က။
ဣသရေလဘုရင် အာခဇိနှင့် ပရောဖက်ဧလိယ (အခန်း ၁) ခ။
ဧလိယ၏ ကြွမြန်းခြင်း (အခန်း ၁၂) ဂ။
ဧလိရှဲအမှုတော် စတင်ခြင်း (၂:၁၃-၂၅) ဃ။
ဣသရေလ ဘုရင် ယောရံ (အခန်း ၃) င။
ဧလိရှဲ၏ အံ့ဘွယ်နိမိလက္ခဏာများ (၄:၁- ၈:၁၅) ၁။
အံ့ဩဘွယ်ရာ ဆီဖြည့်ဆည်းပေးခြင်း (၄:၁-၇) ၂။
အံ့ဩဘွယ်ရာ သားသမီးရရှိခြင်း (၄:၈-၁၇) ၃။
ရှုနင်မြို့သူ၏ သားပြန်လည်ထမြောက်စေခြင်း (၄:၁၈-၃၇) ၄။
အစာအဆိပ်တောက်သူအား ကျမ်းမာစေခြင်း (၄:၃၈-၄၁) ၅။
မုန့်ကျွေးခြင်း (၄:၄၂-၄) ၆။
နူနာနေမန်အား ကျန်းမာစေခြင်း (၅:၁-၁၉) ၇။
ဂေဟာဇိ၏ လောဘ (၅:၂၀-၂၇) ၈။
အံ့ဩဖွယ်ပုဆိန်သွား (၆:၁-၇) ၉။
အံ့ဩဖွယ်စစ်ကစားမှု (၆:၈-၂၃) ၁၀။
ရှမာရိတွင် အစာရေစာ ငတ်မွတ်ခေါင်းပါးခြင်း (၆:၂၇-၇:၂၀) ၁၁။
ဆင်းရဲသား ရှုနင်သားတို့ ပြန်လည်နလံထလာကြခြင်း (၈:၁-၆) ၁၂။
ဟာဇေလမင်းအပေါ် ပရောဖက်ပြုခြင်း (၈:၇-၁၅) စ။
ယုဒဘုရင် ယောရံ (၈:၁၆-၂၄) ဆ။
ယုဒဘုရင် အာခဇိ (၈:၂၅-၂၉ ဇ။
ဣသရေလဘုရင် ယေဟုနှင့် ပရောဖက် ဧလိရှဲ (အခန်း ၉:၁၀) ၁။
ယေဟု အား ဘိသိက်ခြင်း (၉:၁-၁၀) ၂။
ယေဟုကြံခြင်း (၉:၁၁-၁၀:၇) ၃။
ဗာလဘုရားကိုးကွယ်သူများ သန့်စင်ခြင်း (၁၀:၁၈-၃၆) ဈ။
ယုဒပြည်တွင် အာဿလိဘုရင်မ အာဏာသိမ်းပိုက်ခြင်း (အခန်း ၁၁) ည။
ယုဒဘုရင် ယောရှ (အခန်း ၁၂) ဋ။
ဣသရေလဘုရင် ယောခတ် (၁၃:၁-၉) ဠ။
ဣသရေလဘုရင် ယဟောရှ (၁၃:၁၀-၁၃) ဍ။
ဧလိရှဲ၏ အမှုတော်ပြီးဆုံးခြင်း (၁၃:၁၄-၂၅) ဎ။
ယုဒဘုရင် အာမဇိ (၁၄:၁-၂၀) ဏ။
ယုဒဘုရင် ဩဇိ(အာဇရိ) (၁၄:၂၁-၂၂) တ။
ဣသရေလဘုရင် ယေရောဗောင် (၂) (၁၄:၂၃-၂၉) ထ။
ယုဒဘုရင် ဩဇိ (အာဇရိ)အဆက် (၁၅:၁-၇) ဒ။
ဣသရေလဘုရင် ဇာခရိ (၁၅:၈-၁၂) ဓ။
ဣသရေလဘုရင် ရှလ္လုံ (၁၅:၁၃-၁၅) န။
ဣသရေလဘုရင် မေနဟင် (၁၅:၁၆-၂၂) ပ။
ဣသရေလဘုရင် ပေကဟိ (၁၅:၂၇-၃၁) ဖ။
ဣသရေလဘုရင် ပေကာ (၁၅:၃၂-၃၈) ဗ။
ယုဒဘုရင် ယောသံ (အခန်း ၁၆) ဘ။
ယုဒဘုရင် အာခတ် (အခန်း ၁၈:၂၀) မ။
ဣသရေလဘုရင် ဟောရှေ (၁၇:၇-၄၁) ယ။
မြောက်ပိုင်း နိုင်ငံပြိုလဲခြင်း ၂။
ယုဒနိုင်ငံ ဖမ်းဆီးခံရခြင်း (အခန်း ၁၈-၂၅) က။
ဟေဇကိ ဘုရင် (အခန်း ၁၈-၂၀) ၁။
ဟေဇကိမင်း၏ ဖြောင့်မတ်မှု (၁၈:၁-၁၈) ၂။
အဖမ်းဆီးခံရှမာရိသားများ (၁၈:၉-၁၂) ၃။
ရှုရိဘုရင် သနာခရိပ်က ပထမအကြိမ်ကျူးကျော်ခြင်း (၁၈:၁၃-၁၆) ၄။
ရှုရိဘုရင် သနာခရိပ်က ဒုတိယအကြိမ်ကျူးကျော်ခြင်း (၁၈:၁၇-၁၉-၂၄) ၅။
သနာခရိပ်ကျဆုံးခြင်း (၁၉:၃၅-၃၇) ၆။
ဟေဇကိမင်း ဖျားနာခြင်းနှင့် နလံပြန်ထခြင်း (၂၀:၁-၁၁) ၇။
ဟေဇကိမင်း၏ မိုက်မဲသောဝါကြွားမှု ခ။
မနာရှေဘုရင် (၂၁:၁-၁၈) ဂ။
အာမုန်ဘုရင် (၂၀:၁၉-၁၆) ဃ။
ယောရှိဘုရင် (၂၂:၁-၂၃:၃၀) ၁။
ဗိမာန်တော်ပြုပြင်ခြင်း (၂၂:၁-၇) ၂။
ပညတ်တော်ကျမ်း ပြန်တွေ့ခြင်း (၂၂:၈-၂၀) ၃။
ပညတ်တော်များ ပြန်လည်ဆန်းသစ်စေခြင်း (၂၃:၁-၃) ၄။
ပြန်လည်ပြုပြင်ချက်များ (၂၃:၄-၃၀) င။
ယောခတ်ဘုရင် (၂၃:၃၁-၃၃) စ။
ဧလျာကိမ်ဘုရင် (၂၃:၃၄-၂၄-၇) ဆ။
ယေခေါနိဘုရင် (၂၄:၈-၁၆) ဇ။
ဇေဒကိဘုရင် (၂၄:၂၇-၂၅:၇) ဈ။
ယေရုရှလင်ကျဆုံးခြင်း (၂၅:၈-၂၁) ည။
ဇေဒကိအုပ်စိုးခြင်း (၂၅:၂၂-၂၆) ဋ။
ယေခေါနိဘုရင် (၂၅:၂၇-၃၀) TAGS: ဓမ္မရာဇဝင်စတုတ္ထစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီဝိသေသလက္ခဏာ မူရင်းဟေဗြဲသမ္မာကျမ်းစာတွင် ရာဇဝင်ချုပ်သည် အကြီးမားဆုံးကျမ်းဖြစ်သည်။
ဟေဗြဲဘာသာ စကားအားဖြင့် ‘Journals’ များ သို့မဟုတ် “နေ့ရက်ကာလများ၏ စကားတော်”ဟု အနက်ရသည်။
ဂရိကျမ်းမူ LXXတွင် Paralipomenaဟုဆို၍ “မြှုပ်ကွက်”ဟု အဓိပ္ပာယ်ရသည်။
ထို့ကြောင့် Jarome ၏ Latin Vulgate မှ အင်္ဂလိပ်ဝေါဟာရသို့ ယခုကဲ့သို့ ပြန်ဆိုခြင်းဖြစ်သည်။
ရာဇဝင်ချုပ်ပထမစောင်သည် ဓမ္မရာဇဝင်ပထမစောင်နှင့် ဒုတိယစောင်ကို အကျဉ်းချုံး ပြန်လည် အတည်ပြုခြင်း ဖြစ်သည်။
ဓမ္မရာဇဝင်ဒုတိယစောင်သည် ဓမ္မရာဇဝင်တတိယစောင်နှင့် စတုတ္ထစောင်အား ပြန်လည်ဖော်ပြပြီးဖြစ်သည်။
ထို့ကြောင့်ဘာများထူးခြားသနည်းဟု မေးကောင်းမေးနိုင်ကြသည်။
ဓမ္မရာဇဝင်ကျမ်းစောင်များသည် သမိုင်းအဖြစ်အပျက်ရှုထောင့်ဖြင့် ရေးသားပြီး ရာဇဝင်ချုပ်သည် ဝိညာဉ်ရေးရာ မျက်စိဖြင့် ရေးသားခြင်းဖြစ်သည်။
ဤရာဇဝင်ချုပ်တွင် ဒါဝိဒ်နှင့် လက်ထောက်များ၏ ဗိမာန်တော်အမှုကို အထင်အရှားတွေ့ရမည်။
သို့သော် ယခင် ဓမ္မရာဇဝင်ကျမ်းကဲ့သို့ ယဇ်ပုရောဟိတ်များ၊ လေဝိအမျိုးသားများ၊ တေးဂီတပညာရှင်များ၊ အဆိုတော်များနှင့် တံခါးမှူးများအကြောင်းကို အသေးစိတ်ပါရှိမည်မဟုတ်။
ယေရုရှလင်မြို့တော်သို့ ပဋိညာဉ်သေတ္တာသယ်ဆောင်ခြင်း၊ ဗိမာန်တော်ဆောက်လုပ်ဖို့ ကြိုးပမ်းခြင်းနှင့် အခြားယုဒမင်းကောင်းမင်းမြတ်များ အကြောင်းကိုဖတ်ရှုရမည်။
ဒါဝိဒ်မင်းလက်ထက်တွင်မြောက်ပိုင်းနိုင်ငံဟူ၍ သီးသန့်မရှိပါ။
ဒါဝိဒ်မင်းလက်ထက်တွင် မြောက်ပိုင်းနိုင်ငံဟူ၍ သီးသန့်မရှိသေးပါ။
ရာဇဝင်ချုပ်တွင် အာနုန်၊ အဗရှလုံ၊အဒေါနိယနှင့် ရှောလမုန်တို့၏ အမည်များတွေးရမည်မဟုတ်။
ထို့ကြောင့်ဝိညာဉ်ရေးရာ နှင့်မဆိုင်၊ မလိုအပ်သောသမိုင်းစဉ်များအချိန်ကုန် လူပန်း၊ အချည်းနှီးထပ်ကြော့ခြင်းမပြုဟုနားလည်ရသည်။
ထိုမင်းများ၏ အတ္ထုပတ္တိများထက်စာလျှင် ဝိညာဉ်ရေးရော စာတကြောင်းက ပိုမိုတန်ဖိုးရှိသည်။
ထိုမင်းများ၏ အုပ်စိုးနန်းစံပုံကို ၃ ရာ ၁၄:၂၉၊ ၁၅:၇ တို့တွင် မှတ်တမ်းတင်ထားပြီးဖြစ်သည်။
ထို့ကြောင့် ဓမ္မရာဇဝင်ကျမ်းများတွင် အခြေခံ၍ ဝိညာဉ်ရေးရာ သင်ခန်းစာပေးခြင်းဖြစ်သည်ဟု ခံယူနိုင်သည်။
အချို့ကျမ်းစာပညာသည်များက ရာဇဝင်ချုပ်သည် ပြည့်စုံခြင်းမရှိ၊ သမိုင်းဆိုင်ရာ အဓိကအချက်များ မပါရှိဟု ဝေဖန်ကြသည်။
မည်သို့ပင်ဖြစ်စေ ဝိညာဉ်ရေးရာစာပေဟု ခံယူနိုင်လျှင် နားလည်းနိုင်ကြပေမည်။
William Kelly က ရာဇဝင်ချုပ်သည် ဝိညာဉ်တော် တန်ခိုးမှုတ်သွင်းထားသော စာအုပ်များဖြစ်၍ သန့်ရှင်းသောဝိညာဉ်တော်၏ အလိုတော်ရောင်ပြန်ဟပ်ခြင်းသည်ဟုဆိုသည်။
သမိုင်းစဉ်လာအဖြစ်အပျက်ပေါင်းစုံအား စုစည်း၍ ရာဇဝင်ချုပ်စာစောင်ဖြစ်လာသည်။
အမှန်မှာ အပိုင်းအစတစ်ခုဖြစ်သည်။
သို့သော်လည်း ဘုရားသခင်၏ အလိုတော်ရှိသောကြောင့်ပြည့်စုံစွာ ပေါ်ထွန်းလာသည်။
အတင်းအဓမ္မ ရေးခိုင်းခြင်းမဟုတ်။
ဘုရားသခင်ကိုယ်တိုင်က အပိုင်းပိုင်းအစစ ကြေမွပြန့်ကြဲနေသော ဣသရေလလူတို့၏သမိုင်း အစအနများကို ပြန်လည်စုစည်းပေးသည်။
ဘုရားသခင်၏ မျက်နှာတော်ရစရာ နည်းလမ်းများကို ဤရာဇဝင်ချုပ်နှစ်စောင်တွင် တွေ့ရသည်။
လူအသိညာဉ်သက်သက်ဖြင့် ဖတ်ရှုလျှင် နားရှုပ်စရာရှိသည်။
ဣသရေလလူတို့ကို မြင်ရမည်မဟုတ်။
အားလုံးပျက်စီးခဲ့သည်။
ထို့ကြောင့် ထင်သာမြင်သာရှိအောင် ဘုရားသခင်၏ ဝိညာဉ်တော်က ပေးသော အသိညာဉ်ဖြင့် ရေးသားခြင်းဖြစ်၍ ကြည့်တတ်သောသူသည် မြင်နိုင်ပေမည်။
မျက်မှောက်ကာလ ဣသရေလလူမျိုးတို့၏အခြေအနေနှင့် ခရစ်ယာန်လောက၌ လုပ်စားသူများ အကြောင်းကိုပြု၍ Kelly က ဤသို့မှတ်ချက်ပြုသည်။
ဘုရားသခင်၏ ကျေးဇူးတော်သည် ကြီးမားလှပါသည်။
မျက်မှောက်ကာလတွင် ဘုရားသခင်၏ လူမျိုးတော်သည် သာမန်လူ့ အမြင်ဖြင့်ပြောရလျှင် အားရစာမရှိ၊ အားကိုးစရာမထိုက်ပါ။
ဖရိုဖရဲကစဉ့်ကလျားဖြစ်နေသည်။
သို့သော်လည်း ထို ပစ်စလက်ခတ်ထဲတွင် ဘုရားသခင်၏ အကြံအစည်တော်ကို အံ့ဩဖွယ်ရာ တွေ့ရှိနိုင်သည်။
ထိုပြန့်ကြဲနေသော လူများ ပြန်လည်စုစည်းကြရမည့် အချိန်သည် မင်္ဂလာအချိန်အခါသမယဖြစ်သည်။
မျက်မှောက်ယုံကြည်သူများသည်လည်း ပြန့်ကြဲနေသော အသင်းတော်များအတွက် ဝမ်းနည်းနေမည့် အစားအထံတော်သို့ စုရုံရောက်ရှိကြမည့် အချိန်အခါကိုသာ လက်ချိုးစောင့်မျှော်အပ်သည်။
ရာဇဝင်ချုပ်စာစောင်များသည် သမိုင်းမှတ်တမ်းသက်သက်မဟုတ်။
ကမ္ဘာဦးအာဒံမှစ၍ ဣသရေလလူများ ဗာဗုလုံကျွန်မှ ပြည်တော်ပြန်ရသည့် ကာလကြားဓမ္မမှတ်တမ်းဖြစ်သည်။
ယုံကြည်သူများ အသက်တာအတွက် သင်ခန်းစာကောင်းဖြစ်သည်။
ကျမ်းရေးသူ ကျမ်းပညာရှင်အများစုက ဧဇရဖြစ်သည်ဟု ကောက်ယူကြသည်။
အကြောင်းမှာ ရာဇဝင်ချုပ် ဒုတိယစောင်၏ နောက်ဆုံးကျမ်းပိုဒ်ငယ် (၂)ခုသည် ဧဇရ မှတ်စာ၏ ပထမဆုံးကျမ်းပိုဒ်ငယ် (၂)ခုနှင့်တူညီသောကြောင့် ဖြစ်သည်။
စာရေးသားဟန်လည်း အများအပြားတူညီသည်။
ကျမ်းရေးသူသည် ခေတ်ပြိုင်ကာလတွင် ပေါ်ထွန်းသော အချက်အလက်များကို ကိုးကားထားသည်။
ကိုးကားထားသောစာစောင်များကို လေ့လာကြည့်ကြပါစို့။
The book of Samuel the seer (၅ရာ ၂၉:၂၉) ၂။
The book of Nathan the prophet (၅ရာ ၂၉:၂၉) ၃။
The book of Gad the seer (၅ရာ ၉:၂၉) ၄။
The prophecy of Ahijah the Shilonite (၆ရာ ၂၉:၂၉) ၅။
The Visions of Iddo the seer (၅ရာ ၁၂:၁၅) ၆။
The book of Shemaiah the prophet (၅ရာ ၁၂:၁၅) ၇။
The book of Iddo the seer (၆ရာ ၁၃:၂၂) ၈။
The annals of the prophet Iddo (၆ရာ ၁၃:၂၂) ၉။
The book of the kings of Israel and Judah (၆ရာ ၂၀:၃၄။
၂၇:၇။
၃၂:၃၂) ၁၀။
The Story of the book of the kings (၆ရာ ၂၄:၂၇) ၁၁။
The Vision of Isaiah the prophet (၆ရာ ၂၆:၂၂၊ ၃၂:၃၂) The Saying of Hozai (၆ရာ ၃၃:၁၉) ၃။
အချိန်ကာလ ဣသရေလတို့ ဖမ်းဆီးခေါ်ဆောင်ခြင်း ခံရပြီးနောက်ပိုင်းတွင် ရေးသားခြင်းဖြစ်သည်။
(၆ရာ ၃၆:၂၂-၂၃)။
ဆွေမျိုးစဉ်လိုက် ရေတွက်လျှင်ပိုမိုသိရှိနိုင်သည်။
ဒါဝိဒ်မင်းနန်းစဉ်၏ နောက်ဆုံးမင်းဆက်အာနနိ (၅ရာ၃:၂၄) သည် ယေခေါနိမင်းထက် မင်းဆက်(၈)ပါးနောက်ကျသည်။
ထိုကာလသည် ဘီစီ ၆၀၀ ခုနှစ်ဖြစ်သည်။
ပျမ်းမျှခြင်းအားဖြင့် မင်းဆက်တပါးလျှင် (၂၅) နှစ်နှုန်းဖြင့် တွက်လျှင် အစောဆုံး ဘီစီ ၄၀၀ ခန့်ကျသည်။
ထို့ကြောင့် ရာဇဝင်ချုပ်သည် ဘီစီ ၄၀၀ နောက်ပိုင်းတွင် ရေးသားခြင်းဖြစ်ပေသည်။
ကျမ်းရေးသူက ဒါဝိဒ် နန်းရိုးစဉ်ဆက်အတိုင်းရေးသားသောကြောင့် ထိုပုံသေနည်းအတိုင်းတွက်ကြည့်ပါ။
ရာဇဝင်ချုပ်သည် ဓမ္မဟောင်းကျမ်း၏ နောက်ဆုံးကျမ်းဖြစ်သော မာလခိကျမ်းရေးသည့် ကာလနှင့်နီး စပ်သည်။
နောက်ခံသမိုင်းနှင့် ရည်ရွယ်ချက် ကျမ်းရေးသည့်ကာလကို ထောက်ရှု၍ သမိုင်းနောက်ခံမှန်းဆရသည်။
သက်ဦးဆံပိုင်အုပ်ချုပ်မှုစနစ် မစွံ။
သို့သော်လည်း ဒါဝိ၏သွေးသားမေရှိယသခင်ပေါ်ထွန်းလာမည့် မျိုးရိုးလမ်းကြောင်းက ရှိနေသည်။
ရှင်ဘုရင်အုပ်စိုးမှုစနစ် မှေးမှိန်သွားသော်လည်း ဗိမာန်တော်ကို ဝိညာဉ်ရေးရားဂေဟာအဖြစ် ဝိုင်းအုံစုဖွဲ့နေသည်။
ထိုအကြောင်းကို W.Graham Scroggie ကဤသို့ဆိုသည်။
ဝတ်ပြုကိုးကွယ်ခြင်းထုံးနည်းနာများ အသားပေးပါသည်။
ဗိမာန်တော်သည် ဝတ်ပြုရာ၊ ယဇ်ပုရောဟိတ်များ၊ လေဝိသားများ၊ အဆိုတော်နှင့် ကချေသည်များနေရာဖြစ်လာသည်။
ရုပ်တုဘုရားဟု မုန်းတီးဆန့်ကျင်ရာ ဌာနဖြစ်သည်။
လူများကို ဒုက္ခပေးသော လောကအရာများကို ယေယောဝါဘုရားထံသို့ ပြန်လည်ဆက်ကပ်အပ်နှံကြသည်။
ရှင်ဘုရင်များသည် နိုင်ငံရေး ဥသျှောင်များဖြစ်သည်။
ဣသရေလသမိုင်းရာဇဝင်သည် ဝတ်ပြုကိုးကွယ်ရာ ဒေသထုံးနည်းနာ ဖြစ်သည်။
ထိုအချက်ပေါ်မူတည်၍ ယနေ့ယုံကြည်သူများ အဓိကမှတ်သားစွဲလန်းရမည့် အကြောင်းအရာ နှစ်ခုမှာ မေရှိသခင်နှင့် ဝတ်ပြုကိုးကွယ်ခြင်းဖြစ်သည်။
ရာဇဝင်ချုပ် ဒုတိယစောင်သည် ပထမစောင်၏ အခန်းဆက်ဖြစ်သည်။
၅ရာ ၂၉ တွင် ဒါဝိဒ်မင်းက ရှာလမုန်အား နန်းဆက်ခံစေသည်။
၆ရာတွင် ဗာဗုလုန်ပြည်မှ ရွေးနှုတ်ခြင်းခံရသော လူနည်းစုပြည်တော်ပြန်ဝင်လာခြင်းဖြင့် အစပြုသည်။
ထိုကျမ်းများသည် ဓမ္မရာဇဝင် တတိယစောင်နှင့် စတုတ္ထစောင်ကို အခြေခံထားသည်။
ဓမ္မရာဇဝင်ကျမ်းများသည် ဣသရေလဘုရင်များအကြောင်း အဓိကထား၍ ရာဇဝင်ချုပ်သည် ယုဒဘုရင်နှင့် ခေတ်ပြိုင်နန်းပြိုင်များသာ ယှဉ်ပြသည်။
အကြောင်းအရောကျောရိုးသည် တူညီသော်လည်း ဓမ္မရာဇဝင်တွင် မပါဝင်သော အချို့အချက်အလက်များ အသေးစိတ်ရေးထားသည်။
ထို့ကြောင့် ရာဇဝင်ချုပ်သည် ဓမ္မရာဇဝင်ထက် နောက်ကျမှရေးကြောင်းနှင့် ရည်ရွယ်ချက်သီးသန့်ရှိသည်။
သို့သော် ထိုအချက်သည် အဓိကမဟုတ်ပါ။
အခြားရည်ရွယ်ချက်များမည်း ရှိသည်။
မျိုးရိုးစဉ်လာ (အခန်း ၁–၉) (က)အာဒံမှ အာဗြဟံသို့ (၁:၁-၂၇) (ခ)အာဗြဟံမှ ဣသရေလသို့ (၁:၂၈-၅၄) (ဂ)ဣသရေလဘိုးဘေးများ (အခန်း ၂-၈) ၁။
ယုဒ (၂:၁ – ၄:၂၃) ၂။
ရှိမုန်(၂:၂၄-၄၃) ၃။
ယော်ဒန်မြစ်အရှေ့ဘက်ကမ်းရှိ ရှဗင်၊ ဂဒ်နှင့်မနာရှေလူတဝက် (အခန်း၅) ၄။
လေဝိ (အခန်း ၆) ၅။
ဣသခါ(၇:၁-၅) ၆။
ဗင်္ယာမိန် (၇:၆-၁၂) ၇။
နဿလီ (၇:၁၃) ၈။
ယော်ဒန်မြစ်အနောက်ကမ်းရှိ မနာရှေလူကဝက် (၇:၁၄-၁၉) ၉။
ဧဖရိမ် (၇:၂၀-၂၉) ၁၀။
အာရှာ (၇:၃၀-၄၀) ၁၁။
ဗင်္ယာမိန် (အခန်း ၈) (ဃ)ဖမ်းဆီးခံရာမှပြန်လာကြသူများ (၉:၁-၃၄) (င)ရှောလု၏မျိုးရိုးစဉ်ဆက် (၉:၃၅-၄၄) ၂။
ရှောလုသေဆုံးခြင်း (အခန်း၁၀) ၃။
ဒါဝိဒ်နန်းစံခြင်း (အခန်း ၁၁–၂၉) (က) ဒါဝိဒ်၏စစ်တပ် (အခန်း ၁၁-၁၂) ၁။
ဒါဝိဒ်၏ညာလက်ရုံးစစ်သူကြီးများ (အခန်း၁၁) ၂။
ဒါဝိဒ်၏သစ္စာခံနောက်လိုက်များ (အခန်း၁၂) (ခ) ယေရုရှလင်သို့ ပဋိညာဉ် သေတ္တာသယ်ဆောင်ခြင်း (အခန်း၁၃-၁၆) (ဂ) ဗိမာန်တော်တည်ဆောက်လိုခြင်းဆန္ဒနှင့် ဘုရားသခင်၏ အဖြေစကား(အခန်း၁၇) (ဃ)ဒါဝိဒ်၏အောင်နိုင်မှုများ (အခန်း ၁၈-၂၀) (င) သန်းခေါင်စာရင်း၏ အကျိုးဆက်ကာလနာရောဂါ (အခန်း၂၁) (စ)ဗိမာန်တော်ဆောက်လုပ်ဖို့ ပြင်ဆင်ခြင်း (အခန်း၂၂-၂၆) ၁။
လူပစ္စည်းနှင့် လှုပ်ရှားမှု (အခန်း၂၂) ၂။
လေဝိအမျိုးသားများနှင့်တာဝန်များ (အခန်း၂၃-၂၆) (ဆ)စစ်ဘက်နယ်ဘက်ခေါင်းဆောင်များ (အခန်း၂၇) (ဇ) ဒါဝိဒ်၏နောက်ဆုံးနေ့ရက်များ (အခန်း ၂၈၊၂၉) TAGS: ရာဇဝင်ချုပ်ပထမစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
ရှောလမုန်ဘုရင်၏ နိုင်ငံတော် (အခန်း၁–၉) (က) ရှောလမုန်၏ယုံကြည်ကိုးကွယ်မှု၊ ဉာဏ်ပညာနှင့်ကြွယ်ဝချမ်းသာမှု (အခန်း ၁) (ခ) ဗိမာန်တော်ဆောက်လုပ်ရန်ပြင်ဆင်ခြင်း၊ ဆောက်လုပ်ခြင်းနှင့်အနုမောဒနာပြုခြင်း (အခန်း၂-၇) (ဂ) ရှောလမုန်မင်း၏ လျှမ်းလျှမ်းတောက်ချမ်းသာကြွယ်ဝမှု (၈:၁-၉:၂၈) (ဃ) ရှောလမုန်ကွယ်လွန်ခြင်း (၉:၂၉-၃၁) ၂။
နိုင်ငံတော်၏တိုင်းခရိုင်များ (အခန်း ၁ဝ) ၃။
ယုဒနိုင်ငံတော် (အခန်း ၁၁:၁–အခန်း၃၆:၁၉) (က) ရောဗောင်မင်း (အခန်း ၁၁၊၁၂) (ခ) အဘိယမင်း (အခန်း ၁၃) (ဂ) အာသမင်း (အခန်း ၁၄-၁၆) (ဃ) ယောရှဖတ်မင်း (အခန်း ၁၇-၂ဝ) (င) ယဟောရံမင်း (အခန်း ၂၁) (စ) အာခဇိမင်း (အခန်း ၂၂:၁-၉) (ဆ) အာသလိ ဘုရင်မအာဏာသိမ်းခြင်း (အခန်း ၂၂:၁ဝ-၂၃:၂၁) (ဇ) ယောရှမင်း (အခန်း ၂၄) (ဈ) အာမဇိမင်း (အခန်း ၂၅) (ည) ဩဇိမင်း (အခန်း ၂၆) (ဋ) ယောသံမင်း (အခန်း ၂၇) (ဋ္ဌ) အာခတ်မင်း (အခန်း ၂၈) (ဍ) ဟေဇကိမင်း (အခန်း ၂၉-၃၂) (ဎ ) မနာရှေမင်း (အခန်း ၃၃:၁-၂ဝ) (ဏ) အာမုန်မင်း (အခန်း ၃၃:၂၁-၂၅) (တ) ယောရှိမင်း (အခန်း ၃၄၊၃၅) (ထ) ယောခတ်မင်း (အခန်း၃၆:၁-၃) (ဒ) ယောယကိမ်မင်း (အခန်း ၃၆:၄-၈) (ဓ) ယေခေါနိမင်း (အခန်း ၃၆:၉-၁ဝ) (န) ဇေဒကိမင်း (အခန်း ၃၆:၁၁-၁၉) ၄။
ဗာဗုလုန်သို့ ဖမ်းဆီးခေါ်ဆောင်သွားခြင်း (အခန်း ၃၆:၂ဝ–၂၁) ၅။
ကုရုမင်းအမိန့် (အခန်း ၃၆:၂၂–၂၃) အနက်ဖွင့်ဆိုချက် ရာဇဝင်ချုပ်စာစောင်သည် ကြီးမားရှည်လျားသော မဟာရာဇဝင်ဖြစ်သည်။
ထို့ကြောင့် စာဖတ်ပရိသတ် မငြီးငွေ့စေရန် အပိုင်း(၂)ပိုင်း ခွဲကန့်ထားသည်။
ပထမစောင်နှင့် ဒုတိယစောင် ခွဲကန့်သော နေရာဖြစ်သည် ပထမစောင်သည် ဒါဝိဒ်မင်းအသုဘ အခမ်းအနားတွင် ပြီးဖုံးကား ဖွင့်လှစ်သည်။
၅ရာ ၂၉နောက်ဆုံးခန်း ဒါဝိဒ်မင်း ကွယ်လွန်ခါနီးတွင် သားတော်မောင် ရှောလမုန် အား ဘုရင်ရာထူး လွှဲပြောင်း အပ်နှင်းခဲ့သည်။
၆ရာကို ရှောလမုန်မင်း နန်းတတ်ချိန်မှယုဒ လူများ ဗာဗုလုန်တို့ ဖမ်းဆီးခေါ်သွား ခြင်းတွင်း အဆုံးသတ်ထား သည်။